Diari Oficial de la Generalitat Valenciana


Sumari del DOGV 6640, del 28-10-2011 (2011/10836)

RESOLUCIÓ de 20 de setembre de 2011, de la Conselleria de Presidència, per la qual s'aprova modificar el sistema de provisió del lloc de secretaria de l'Ajuntament de Bolulla.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   6640

Data del DOGV
:   28-10-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/10346


Data del document
:   20-10-2011

Organisme emissor
:   Conselleria de Presidència

Tipus de document
:   Resolució

RESOLUCIÓ de 20 de setembre de 2011, de la Conselleria de Presidència, per la qual s'aprova modificar el sistema de provisió del lloc de secretaria de l'Ajuntament de Bolulla. [2011/10937]  
Per mitjà de l'Ordre de 22 de juliol de 1997, de la Conselleria de Presidència, publicada en el Diari Oficial de la Comunitat Valenciana número 3082, de data 19 de setembre de 1997, es va aprovar eximir l'Ajuntament de Bolulla de l'obligació de mantindre el lloc de secretaria i que les funcions reservades al lloc esmentat foren exercides a través del servei d'assistència tècnica a municipis de la Diputació Provincial d'Alacant.  
El Ple de l'Ajuntament de Bolulla, en la sessió del dia 28 de febrer de 2007, va acordar que les funcions del lloc de secretaria s'exercisquen per funcionari amb habilitació de caràcter estatal, mitjançant el sistema d'acumulació, la qual cosa comporta una modificació del sistema de provisió del lloc de treball.   
Havent-se sol·licitat el preceptiu informe a la Diputació Provincial d'Alacant, aquest ha sigut emés en data 7 de juliol de 2011 en sentit favorable a la modificació del sistema de provisió sol·licitada per l'Ajuntament.  
L'expedient ha sigut tramitat d'acord amb les prescripcions legals.  
  
De conformitat amb el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
  
En virtut d'això, i fent ús de les competències atribuïdes per l'article 2.2.a i c del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional, resolc:  
Modificar el sistema de provisió del lloc de secretaria de l'Ajuntament de Bolulla. Les funcions reservades al lloc esmentat seran exercides mitjançant el sistema d'acumulació a una altra secretaria.   
Contra aquesta resolució, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos, comptats a partir de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que estableixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública, no es pot interposar recurs en via administrativa, sense perjudici del que disposa l'article 44 de la Llei 29/1998, de 13 de juliol, i s'haurà de requerir prèviament perquè s'anul·le o revoque aquest acte, en el termini de dos mesos, comptats des de l'endemà de la seua publicació en el Diari Oficial de la Comunitat Valenciana, tenint en compte que això no incideix en l'executivitat de l'acord ni interromp els terminis amb vista a la seua fermesa, atés que no és substitutiu del règim de recursos en via administrativa.   
Tot això sense perjudici que els interessats puguen exercir qualsevol altra via que estimen oportuna.  
  
València, 20 de setembre de 2011.- La consellera de Presidència: Paula Sánchez de León Guardiola.